Приближавайки се към „Жемчуг“ неопознан на дистанция 800 метра, „Емден“ издига германския флаг, изстрелва торпедо и открива огън от оръдията на десния борд. Руския крайцер, строен 1903 г., и участвал в Цушимското сражение има по-мощен главен калибър, отколкото „Емден“ (8х120 mm), но е съвършено неподготвен за внезапното нападение: командира на кораба, капитан втори ранг барон Черкасов е на брега, вахтения офицер спи, той е събуден, когато дозорните долагат за приближаването на неизвестен крайцер, но не успява да се качи на горната палуба, екипажа носи служба по разписанието за престой на котва. Първото торпедо поразява руския крайцер в района на кърмата, зад последния комин и той започва бързо да потъва, поемайки вода. „Емден“ започва завой, в това време „Жемчуг“ успява да произведе няколко ответни изстрела, но без нито едно попадение. Второто торпедо, изстреляно от апарата на левия борд, попада в носовата част, предизвиквайки детонация на боеприпасите. В резултат на мощния взрив „Жемчуг“ се чупи по средата и потъва за няколко минути. От 340 души екипаж на кораба загиват 82 и са ранени 115. Впоследствие командира и старшия офицер на „Жемчуг“ са разжалвани на матроси и осъдени на затвор в крепост.